## Zakon o izmjenama i dopunama Zakona o poreznoj upravi

### NN 177/2004 (15.12.2004.), Zakon o izmjenama i dopunama Zakona o poreznoj upravi

# Hrvatski sabor

3070

Na teme­lju
članka 88. Ustava Republike Hrvatske, donosim

## ODLUKU

### O PROGLAŠENJU ZAKONA O IZMJENAMA I DOPUNAMA ZAKONA O POREZNOJ UPRAVI

Proglašavam
Zakon o izmjenama i dopunama Zakona o Poreznoj upravi, koji je donio Hrvatski
sabor na sjednici 3. prosinca 2004. godine.

Broj:
01-081-04-3753/2
Zagreb, 10. prosinca 2004.

Predsjednik
Republike Hrvatske
**Stjepan Mesić,** v. r.

## ZAKON

### O IZMJENAMA I DOPUNAMA ZAKONA O POREZNOJ UPRAVI

Članak
1.

U Zakonu o Poreznoj upravi (»Narodne novine«, br.
67/01. i 94/01.) u članku 3. stavku 1. točka 15. mijenja se i glasi:

»15. izdavanje markica za označavanje i registraciju
automata i stolova za igre na sreću,«.

Iza točke 16. dodaje se točka 17. koja glasi:

»17. provođenje ovrhe radi naplate proračunskih
prihoda koje je u postupku financijskog nadzora utvrdila Financijska policija.«

U stavku 2. riječi: »obveznih doprinosa« zamjenjuju
se riječima: »doprinosa za obvezna osiguranja«.

U stavku 3. riječi: »obveznim doprinosima« zamjenjuju
se riječima: »doprinosima za obvezna osiguranja«.

Iza stavka 5. dodaje se stavak 6. koji glasi:

»(6) Porezna uprava obavlja poslove vođenja i rješavanja
u prvostupanjskom prekršajnom postupku zbog povrede poreznih propisa i propisa
o plaćanju doprinosa za obvezna osiguranja prema zahtjevu Financijske
policije.«

Članak 2.

U članku 5. stavku 3. iza riječi: »na prijedlog
ravnatelja« umjesto zareza stavlja se točka, a riječi: »a na temelju provedenog
oglasa, odnosno javnog natječaja« brišu se.

 Članak 3.

U članku 6. stavku 1. točka 1. riječi: »obveznih
doprinosa« zamjenjuju se riječima: »doprinosa za obvezna osiguranja«.

Točka 6. mijenja se i glasi:

»6. izdavanje markica za označavanje i registraciju
automata i stolova za igre na sreću,«.

U točki 7. iza riječi: »poreznih propisa« dodaju se
riječi: »i propisa o doprinosima za obvezna osiguranja«.

U točki 8. iza riječi: »poreznih propisa« briše se
zarez i dodaju riječi: »i doprinosa za obvezna osiguranja«.

Članak 4.

U članku 7. stavku 1. iza točke 3. dodaje se nova točka
4. koja glasi:

»4. utvrđivanje osnovice za obračun i obveze za
uplatu doprinosa za obvezna osiguranja u prvom stupnju,«.

U dosadašnjoj točki 5. koja postaje točka 6. riječi:
»obveznih doprinosa« zamjenjuju se riječima: »doprinosa za obvezna osiguranja«.

Dosadašnje
točke 6. i 7. postaju točke 7. i 8.

U
dosadašnjoj točki 8. koja postaje točka 9. riječi: »obveznih doprinosa«
zamjenjuju se riječima: »doprinosa za obvezna osiguranja«.

Dosadašnja točka 9. koja postaje točka 10. mijenja se
i glasi:

»10. izdavanje markica za označavanje i registraciju
automata i stolova za igre na sreću,«.

Iza dosadašnje točke 11. koja postaje točka 12.
dodaje se točka 13. koja glasi:

»13. provođenje ovrhe radi naplate proračunskih
prihoda koje je u postupku financijskog nadzora utvrdila Financijska policija.«

Dosadašnja točka 12. postaje točka 14.

Članak 5.

Članak 8. mijenja se i glasi:

»Drugostupanjski upravni postupak vodi Samostalna služba
za drugostupanjski upravni postupak Ministarstva financija.«

Članak 6.

Iza članka 17. dodaju se članci 17.a i 17.b koji
glase:

»Članak 17.a

Ako ovlašteni službenik utvrdi radnje koje imaju
obilježje kaznenog djela, o tome će izvijestiti Financijsku policiju.

Članak 17.b

Porezna uprava u obavljanju poslova iz svog
djelokruga surađuje s Financijskom policijom, Hrvatskim zavodom za zdrav­stveno
osiguranje, Hrvatskim zavodom za mirovinsko osiguranje, Državnim odvjetništvom,
drugim tijelima sudbene vlasti, tijelima jedinica lokalne i područne
(regionalne) samouprave i drugim tijelima koja imaju javne ovlasti i rade na
utvrđivanju, naplati i nadzoru javnih prihoda.«

Članak 7.

U članku 18. iza stavka 2. dodaju se stavci 3., 4. i
5. koji glase:

»(3) Plaće službenika i namještenika Porezne uprave
utvrđu­ju se sukladno odredbama Zakona o državnim službenicima i namještenicima.

(4) Posebnom uredbom Vlada Republike Hrvatske utvrdit
će vrijednost koeficijenata složenosti poslova radnih mjesta, dodatak na uvjete
rada te kriterije i najviši mogući iznos dodatka za natprosječne rezultate u
radu za službenike Porezne uprave.

(5) Službenici Porezne uprave ostvaruju, sukladno
rezultatima rada, pravo na dodatak na plaću na temelju kriterija koje utvrđuje
ministar financija.«

Članak 8.

(1) Vlada Republike Hrvatske će u roku od 30 dana od
dana stupanja na snagu ovoga Zakona uredbom uskladiti unutarnje ustrojstvo
Ministarstva financija s odredbama ovoga Zakona.

(2) Ministar financija uskladit će Pravilnik o
unutarnjem redu Ministarstva financija prema odredbama uredbe iz stavka 1.
ovoga članka u roku od 30 dana nakon njenog donošenja.

Članak 9.

Ovaj
Zakon objavit će se u »Narodnim novinama«, a stupa na snagu 1. siječnja 2005.

Klasa: 410-01/04-01/03

Zagreb,
3. prosinca 2004.

HRVATSKI SABOR

Predsjednik
Hrvatskoga sabora
**Vladimir Šeks,** v. r.

Zakon, NN 177/2004-3070